Angelo Buono
Kenneth Bianchi
**Angelo Buono ja Kenneth Bianchi** ovat sarjamurhaajia, jotka raiskasivat ja kuristivat vähintään 10 naista ja tyttöä, jotka olivat 12-28-vuotiaita. Serkukset aloittivat murhasarjansa lokakuussa 1977, joka päättyi sitten helmikuun 17. päivään, 1978. Heidät tunnetaan nykyään lempinimellä **Hillsiden kuristaja(t)**.

Rikosaalto
----------

### Murhasarja alkaa

Buono ja Bianchi olivat jo pitkää fantasioineet naisten ja tyttöjen raiskaamisesta ja murhaamisesta. Nyt he eivät enää pystyneet hillitsemään halujaan. Oli lokakuun 18. päivä ja vuosi 1977, kun kaksikko ajeli pitkin Sunset bulevardia, etsien sopivaa uhria, kunnes löysivät hänet. 19-vuotias prostituoitu Yolanda Washington oli jo aiemmin tavannut Buonon, kertoen vakiopaikkansa. Serkukset houkuttelivat Washingtonin autoonsa ja ajoivat Buonon kotiin, jossa he kiduttivat ja raiskasivat uhriaan tuntikausia, kunnes kuristivat hänet. Heidän seuraava uhri oli 15-vuotias Judith Miller, jonka ruumis löydettiin marraskuun ensimmäinen päivä alastomana. Kaksikko oli esittänyt valeasuisia poliiseja, jotta onnistuisivat houkuttelemaan Millerin autoonsa. Hänen ranteissaan ja nilkoissaan oli jälkiä sitomisesta.

Buono ja Bianchi olivat ehtineet tappaa marraskuun 23. päivään mennessä viisi uhria lisää, jotka kaikki löydettiin brutaalisti kidutettuina, raiskattuina ja kuristettuina. Joukossa oli myös 12-vuotias Dolly Cepeda ja 14-vuotias Sonja Johnson. Tyttöjen ruumiit oli löydetty pitkälle edenneessä maatumistilassa. Tähän mennessä niin poliisi kuin lehdistökin oli huomannut yhteyden murhissa ja alkoivat käyttää heidän kuuluisaa lempinimeään: Hillsiden kuristaja. Koska silloin ei vielä tiedetty, että tappajia oli kaksi, nimi oli yksikkömuodossa.

### Pelko leviää

Lehdistön mässäily säälimättömästä sarjamurhaajasta oli saanut koko Kalifornian tärisemään pelosta. Naiset ja tytöt eivät uskaltaneet liikkua ulkona myöhään, etenkään yksin ilman miesseuraa. Tappajien kiivas tappotahti, murhien brutaalisuus ja raakuus sekä joidenkin uhrien nuoret iät saivat kansan vieläkin pelokkaammaksi lehtien paisuteltua asiaa. Koska murhatahti oli nopea, poliisit epäilivät, että kyseessä on tekijä (tai tekijät), joka on tappanut ennen Hillsiden kuristaja -murhia. Vuoden loppuun mennessä löydettiin kaksi uutta uhria: 18-vuotias Lauren Wagner ja 17-vuotias Kimberly Martin. Wagneria oli kidutettu myös sähkösokeilla.

### Syytteet murhista

Viimeinen, yhteinen uhri oli Cindy Hudsbeth, 20. Hänet löydettiin kuolleena helmikuussa 1978. Pitkän ja raskaan tutkinnan päätteeksi poliisi yhdisti Buonon ja Bianchin murhiin. Bianchi pakeni Bellinghamiin, Washingtoniin, jossa hänet pidätettiin kahden naisen raiskaamisesta ja surmaamisesta. Vaikka Bianchi yritti esittää murhat mielenterveysongelmien seurauksina, psykologit totesivat hänen olevan täysin tietoinen teoistaan. Oikeudenkäynti aloitettiin, jonka aikana Bianchi alkoi seurustelemaan todistajan Veronica Comptonin kanssa. Hän manipuloi Comptonin suorittamaan kopiomurhan, jotta vapautuisi syytteistä. Comptonin oli tarkoitus kuristaa nainen ja laittaa häneen Bianchin siemennestettä. Murha kuitenkin epäonnistui ja Compton tuomittiin vankeuteen. Hän vapautui vuonna 2003.

Kaksikko tuomittiin elinkautiseen 10 ensimmäisen asteen murhasta. Heidät diagnosoitiin psykopaateiksi, jotka kiihottuivat muiden tuskasta. He olivat myös pedofiileja, hebefiilejä ja efebofiileja. Buono kuoli syyskuussa 2002 sydänkohtaukseen 67-vuotiaana. Bianchi istuu edelleen vankilassa, suorittamassa elinkautistaan ilman mahdollisuutta päästä ehdonalaiseen. Hän on tällä hetkellä 84-vuotias.

Tiedetyt uhrit
--------------

| Nro. | Nimi | Uhrin ikä | Kuolinsyy | Kuolinpäivä |
| --- | --- | --- | --- | --- |
| **1** | Yolanda Washington | 19 | Kuristaminen | 18.9.1977 |
| **2** | Judith Ann "Jully" Miller | 15 | Kuristaminen | 1.11.1977 |
| **3** | Elissa Teresa "Lissa" Kastin | 21 | Kuristaminen | 6.11.1977 |
| **4** | Dolores "Dolly" Cepeda | 12 | Kuristaminen | 13.11.1977 |
| **5** | Sonja Marie Johnson | 14 | Kuristaminen | 13.11.1977 |
| **6** | Kristina Weckler | 20 | Tukehtuminen | 20.11.1977 |
| **7** | Evelyn Jane King | 28 | Kuristaminen | 23.11.1977 |
| **8** | Lauren Rae Wagner | 18 | Kuristaminen | 29.11.1977 |
| **9** | Kimberly Diane Martin | 17 | Kuristaminen | 14.12.1977 |
| **10** | Cindy Lee Hudspeth | 20 | Kuristaminen | 17.2.1978 |

Mediassa
--------

### Elokuvat

| Vuosi | Alkuperäinen nimi | Suomenkielinen nimi | Roolitus |
| --- | --- | --- | --- |
| 1989 | *The Case of the Hillside Stranglers* | --- | Dennis Farina (Angelo Buono)
Billy Zane (Kenneth Bianchi) |
| 2001 | *The Hillside Stranglers* | --- | Ron Gilbert (Angelo Buono)
Jeff Marchelletta (Kenneth Bianchi) |
| 2004 | *The Hillside Strangler* | Hillsiden kuristaja | Nicholas Turturro (Angelo Buono)
C. Thomas Howell (Kenneth Bianchi) |
| 2006 | *Rampage: The Hillside Strangler Murders* | --- | Tomas Arana (Angelo Buono)
Clifton Collins, Jr. (Kenneth Bianchi) |

Lähteet
-------

* 
*